# Catàleg Bibliogràfic de les Illes Balears

El Catàleg Bibliogràfic de les Illes Balears o CABIB és el principal catàleg col·lectiu de la Comunitat Autònoma de les Illes Balears i es basa en el sistema INNOPAC-Millenium.

## Història

Es tracta d'un projecte de cooperació bibliotecària que té com a objectius oferir a totes les biblioteques de les Illes Balears un sistema comú de gestió bibliotecària amb els darrers avenços tecnològics i permetre als ciutadans poder accedir a tota la informació bibliogràfica de les Illes a través d'un mateix entorn des de qualsevol biblioteca i des de qualsevol ordinador connectat a Internet.
Sorgeix l'any 2000 d'un conveni entre la UIB i el Govern de les Illes Balears i durant el mateix any es varen signar convenis de col·laboració entre el COFUC, els Consells Insulars, l'Ajuntament de Palma i la Fundació Biblioteca d'Alcúdia Can Torró per al seu desenvolupament. Actualment hi participen, mitjançant un conveni, la majoria de les institucions amb competències bibliotecàries de la Comunitat Autònoma.

## Descripció del projecte

La UIB, concretament el Servei de Biblioteca i Documentació, s'encarrega de dur a terme la coordinació del projecte, l'administració del sistema informàtic i la formació dels bibliotecaris per al seu ús.
La base de dades del CABIB és un catàleg web que organitza i posa a l'abast dels ciutadans els fons bibliogràfics de la major part de les biblioteques de les Illes Balears, possibilita diversos tipus de consulta mitjançant cerques intel·ligents i informa de la disponibilitat i modalitat d'accés a cada obra. En 2019 Compta amb uns 200.000 títols de llibres i d'altre material documental corresponents a uns 500.000 volums, distribuïts entre un centenar de biblioteques.
La possibilitat de treballar de manera conjunta permet a les biblioteques importants estalvis, ja que es duu a terme una catalogació compartida i ofereix grans possibilitats de difusió dels fons perquè els fa accessibles individualment o col·lectiva a través d'Internet.

## Biblioteques que formen part del CABIB

En aquests moments estan integrades al CABIB 176 biblioteques, que pertanyen a les diverses institucions associades al projecte: Govern de les Illes Balears, Universitat de les Illes Balears, Consell Insular de Mallorca, Consell Insular de Menorca, Consell Insular d'Eivissa, Ajuntament de Palma i la Biblioteca Ca'n Torró. Concretament, les institucions, biblioteques i col·leccions que participen en aquest projecte són:
* Govern de les Illes Balears
* Universitat de les Illes Balears
* Consell Insular de Mallorca:
** Les biblioteques del Consell Insular de Mallorca que es gestionen, directa i únicament, des del Servei de Cultura són les següents:
*** Biblioteca de Cultura Artesana
*** Biblioteca Lluís Alemany
*** Centre Coordinador de Biblioteques
** Biblioteques d'arxiu:
*** Biblioteca de l'Arxiu del So i la Imatge
*** Biblioteca Auxiliar de l'Arxiu General del Consell de Mallorca
** A més a més, n'hi ha d'altres biblioteques que reben el suport d'aquest Departament:
*** Mitjançant acords de col·laboració interna:
**** Centre de Documentació i Publicacions de FODESMA
*** Mitjançant una Fundació regida per un Patronat:
**** Biblioteca de la Casa Museu Llorenç Villalonga
*** Mitjançant convenis de col·laboració:
**** Biblioteca Balear
**** Centre de Documentació del Fons Mallorquí de Solidaritat i Cooperació
**** Biblioteca de la Reial Acadèmia de Medicina de les Illes Balears
**** Xarxa de biblioteques municipals, amb 70 biblioteques dels municipis de l'illa de Mallorca integrades en el Centre Coordinador de Biblioteques
* Consell Insular de Menorca:
** La Xarxa de Biblioteques de Menorca, que comprèn les següents:
*** Biblioteca Pública d'Alaior
*** Biblioteca Pública d'Es Castell
*** Biblioteca Pública de Ciutadella de Menorca
*** Biblioteca Pública de Ferreries
*** Centre de Lectura de Fornells
*** Biblioteca Pública de Maó
*** Biblioteca Pública d'Es Mercadal
*** Biblioteca Pública d'Es Migjorn Gran
*** Biblioteca Pública de Sant Lluís
** Biblioteca de la Fundació Rubió Tudurí-Andrómaco
** Biblioteca de l'Ateneu de Maó
** Col·leccions bibliogràfiques:
*** Llegat Hernández Mora (Biblioteca Hernández Sanz-Hernández Mora)
*** Col·lecció Vives Escudero
*** Llegat Francesc d'Albranca
** Maó disposa també de biblioteca pública de titularitat estatal gestionada pel Govern Balear, el seu catàleg és consultable a través del CABIB dins les biblioteques del Govern Balear.
* Consell Insular d'Eivissa:
Des del Centre Coordinador de Biblioteques del Consell Insular d'Eivissa es coordina el funcionament del CABIB amb totes les biblioteques de l'illa d'Eivissa implicades en aquest projecte:
** Biblioteca Pública Insular d'Eivissa (gestionada directament pel Consell Insular d'Eivissa)
** Biblioteca Municipal d'Eivissa Can Ventosa
** Biblioteca de l'Arxiu Històric Municipal d'Eivissa Can Botino
** Biblioteca Municipal de Sant Antoni de Portmany
** Biblioteca Municipal de Sant Joan de Labritja
** Biblioteca Municipal de Sant Jordi de ses Salines Vicent Serra i Orvay
** Biblioteca Municipal de Sant Josep de sa Talaia
** Biblioteca Municipal de Santa Eulària des Riu
** Centre de Documentació Ambiental d'Eivissa (gestionat per la Biblioteca Pública Insular d'Eivissa)
* Ajuntament de Palma (Biblioteques municipals de Palma)
* Biblioteca Can Torró

## Referències

* ↑ «CABIB - Catàleg bibliogràfic de les Illes Balears». Ajuntament de Palma. Arxivat de l'original el 9 d’agost 2020. [Consulta: 12 abril 2019].
* ↑ Muntaner Sans, Natividad «El Sistema Bibliotecari de les Illes Balears: l'aplicació de la Llei 19/2006, de 23 de novembre». Textos universitaris de biblioteconomia i documentació, 25, 01-12-2010. DOI: 10.1344/105.000001683 [Consulta: 12 abril 2019].
* ↑ «Projecte CABIB». Universitat de les Illes Balears. [Consulta: 12 abril 2019].
* ↑ «CABIB: Catàleg Bibliogràfic de les Illes Balears». [Consulta: 12 abril 2019].